

**Kako možgani današnjih otrok onemogočajo sprejemanje vzgoje in procese učenja**

Možgani otroka se razvijajo v stopnjah in so hierarhično organizirani. To pomeni, da so višje miselne funkcije, kot so govor, spomin, koncentracija, vlaganje truda v šolsko delo, sposobnost branja, motivacija, vztrajnost, socialne veščine itd., odvisne od nižjih možganskih struktur, ki jih sooblikujejo otrokovo gibanje, igra in socialno okolje.

V zadnjih letih smo tako v domačem okolju kot v vrtcih na glavo postavili potek otroštva in s tem evolucijski razvoj otrokovih možganov. Z neštetimi vodenimi dejavnostmi, izpostavljanjem potrošniškim in avdiovizualnim sredstvom (TV, računalnik, tablice, telefoni) ter »treniranjem« višjih miselnih funkcij s strani vse obsežnejših učnih načrtov ter »učnih« vidikov kurikula smo otrokom odvzeli možnost spontanega gibanja, spontane igre ter nebesednega stika s socialnim okoljem, kar predstavlja temelj zdravega možganskega delovanja**.** Če dodamo še vplive sodobne družbe (pesticidi v hrani, sevanja, težke kovine, umetne oploditve,itd.), razumemo zakaj je posledica omenjenih faktorjevveliko število »težko vzgojljivih«, nemirnih otrok, otrok s specifikami v razvoju, govorno-jezikovnimi motnjami, z motnjami avtističnega spektra, pozornosti in koncentracije, z bralno napisovalnimi ali čustveno vedenjskimi težavami.

Na predavanju vam bomo predstavili nevrološke in nevropsihološke zakonitosti razvoja otrokovih možganov. Z njegovim poznavanjem bomo znali umestiti paradokse vzgojno-izobraževalnih procesov ter razložiti porast otrok s specifikami v razvoju.

Udeležencem bomo ponudili rešitve pri načrtovanju dejavnosti, ki podpirajo razvojne potrebe otrok ter prispevajo k boljšemu sodelovanju otrok, staršev s šolo. Pridobljena znanja bodo lahko udeleženci implementirali v vsakdanje delo, tako v domačem kot šolskem okolju.

Na seminarju bodo pridobili znanje, kako vstopati v primarne možganske strukture, ki omogočajo, da otrok v proces vzgoje vstopa samostojno, brez izoliranega, strukturiranega, s strani odrasle osebe vodenega in nadzorovanega učenja.

**PREDAVATELJICA**

**Tatjana Jakovljević**,univ. dipl. prof. defektologije, razvojna terapevtka s specialnimi znanji, kot specialna pedagoginja deluje na področju sodobnih znanosti o delovanju možganov današnjih otrok. Njeno področje raziskovanja je porast otrok, ki imajo učne težave v šoli, so nemirni, preobremenjeni, se ne zmorejo skoncentrirati na delo za šolo doma ali pa se čustveno preveč obremenjujejo s šolskimi rezultati ter vpliv sodobnega učnega načrta na težave na področju možganskega delovanja sodobnih otrok.

**PROGRAM**

**Tatjana Jakovljević**

* Zakaj se možgani otrok v zadnjih letih opazno spreminjajo ter onemogočajo implementacijo pedagoških ter vzgojnih pristopov zadnjih desetletij.
* Ali se porast otrok s specifikami v razvoju pripisuje samo vidiku prepoznavanja ali je stanje realno zaskrbljujoče.
* Zakaj strukturirano poučevanje v korelaciji z moderno pametno tehnologijo uničuje zrcalne nevrone, nevrološki temelj za vživljanje v druge, razvoj empatije, morale, socialnih veščin, govora, ...
* Zakaj prihaja do alarmantnega porasta otrok s čustvenimi težavami, duševnimi stiskami in motnjami.
* Zakaj so v šoli otroci vse bolj nemirni, težje sledijo učnemu načrtu oziroma imajo doma pri šolskem delu vse večje težave.
* Katera znanja lahko pomagajo staršem glede celostnega razvoja otroka, učnih sposobnosti ter posledično vzgoje.
* Katera znanja lahko pomagajo staršem in strokovnem kadru pri spodbujanju ter usmerjanju otroka skozi šolsko obdobje.
* Kakšno vlogo v otrokovem razvoju in usvajanju šolskih znanj ter veščin ima gibanje.